લોખંડની રોલિંગ મિલોના ઉત્પાદનોના અગાઉ ઊંચા ઉછળેલ ભાવ પર દબાણ આવ્યું હતું. બજાર સૂત્રોના જણાવ્યા પ્રમાણે ખનિજ લોખંડ, ભંગાર અને કોલસાની કિંમત વધવા સાથે થોડી માગ સુધરવાના બેવડા કારણે રોલિંગના માલના ભાવ પખવાડિયા અગાઉ 8 ટકા સુધીનો ઝડપી વધારો આવી ગયો હતો. જોકે બજારના અગ્રણી સ્ટોકિસ્ટોએ જણાવ્યું છે કે ઊંચા મથાળેથી ભાવ પાછા ફરી રહ્યા છે. `અત્યારે રોલિંગના ટીએમટી બારનો ભાવ રૂા. 41,500થી 41,575 ક્વોટ થઈ રહ્યો છે. અગાઉ ભાવ વધીને રૂા. 43,000 સુધી ક્વોટ થઈ ચૂક્યો હતો.'